CELEX: 62011CA0007
Language: el
Date: 2012-06-28 00:00:00
Title: Υπόθεση C-7/11: Απόφαση του Δικαστηρίου (δεύτερο τμήμα) της 28ης Ιουνίου 2012 [αίτηση του Tribunale di Palermo (Ιταλία) για την έκδοση προδικαστικής αποφάσεως] — Ποινική διαδικασία κατά Fabio Caronna (Φάρμακα που προορίζονται για ανθρώπινη χρήση — Οδηγία 2001/83/ΕΚ — Άρθρο 77 — Χονδρική πώληση φαρμάκων — Υποχρεωτική ειδική άδεια για τους φαρμακοποιούς — Προϋποθέσεις χορήγησης)

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/5
            
         Απόφαση του Δικαστηρίου (δεύτερο τμήμα) της 28ης Ιουνίου 2012 [αίτηση του Tribunale di Palermo (Ιταλία) για την έκδοση προδικαστικής αποφάσεως] — Ποινική διαδικασία κατά Fabio Caronna
   (Υπόθεση C-7/11) (1)
   
   (Φάρμακα που προορίζονται για ανθρώπινη χρήση - Οδηγία 2001/83/ΕΚ - Άρθρο 77 - Χονδρική πώληση φαρμάκων - Υποχρεωτική ειδική άδεια για τους φαρμακοποιούς - Προϋποθέσεις χορήγησης)
   2012/C 258/07
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Palermo
   
      Ποινική διαδικασία ενώπιον του αιτούντος δικαστηρίου κατά
   
   Fabio Caronna
   
      Αντικείμενο
   
   Αίτηση για την έκδοση προδικαστικής απόφασης — Tribunale di Palermo — Ερμηνεία της αιτιολογικής σκέψης 36 και των άρθρων 76 έως 84 της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ L 311, σ. 67) — Χονδρική πώληση φαρμάκων — Προϋποθέσεις χορήγησης της άδειας για τη χονδρική πώληση φαρμάκων — Εθνική νομοθεσία που επιβάλλει ως προϋπόθεση της χονδρικής πώλησης φαρμάκων από τους φαρμακοποιούς και τα πρόσωπα που είναι εξουσιοδοτημένα να χορηγούν φάρμακα στο κοινό την κατοχή της άδειας που είναι υποχρεωτική για τους ασκούντες τη δραστηριότητα της χονδρικής διανομής φαρμάκων — Επιτρέπεται;
   
      Διατακτικό
   
   
               1)
            
            
               Το άρθρο 77, παράγραφος 2, της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση, όπως έχει τροποποιηθεί με την οδηγία 2009/120/ΕΚ της Επιτροπής, της 14ης Σεπτεμβρίου 2009, έχει την έννοια ότι η υποχρέωση κατοχής άδειας για τη χονδρική πώληση φαρμάκων ισχύει για τους φαρμακοποιούς οι οποίοι έχουν, ως φυσικά πρόσωπα, την άδεια, βάσει της εθνικής νομοθεσίας, να ασκούν επίσης τη δραστηριότητα χονδρεμπόρου φαρμάκων.
            
         
               2)
            
            
               Ο φαρμακοποιός που έχει, βάσει της εθνικής νομοθεσίας, την άδεια να ασκεί επίσης τη δραστηριότητα χονδρεμπόρου φαρμάκων πρέπει να πληροί όλες τις απαιτήσεις που θέτουν σε σχέση με όσους ζητούν και όσους κατέχουν άδεια χονδρικής πώλησης φαρμάκων τα άρθρα 79 έως 82 της οδηγίας 2001/83, όπως έχει τροποποιηθεί με την οδηγία 2009/120.
            
         
               3)
            
            
               Η ερμηνεία αυτή δεν μπορεί από μόνη της, χωρίς να υπάρχει νόμος που να έχει θεσπιστεί από κράτος μέλος, να θεμελιώσει ή να επιτείνει την ποινική ευθύνη του φαρμακοποιού που έχει ασκήσει τη δραστηριότητα χονδρεμπόρου χωρίς να έχει τη σχετική άδεια.
            
         
      (1)  ΕΕ C 80 της 12.3.2011.